Ekspertët thonë se ish polici Chauvin përdori forcë të tepruar 
Përfundon java e dytë e gjyqit kundër ish-policit të akuzuar për vdekjen e afrikano-amerikanit George Floyd 
Gjatë javës së dytë të gjyqit kundër Derek Chauvin, ish policit të akuzuar për vrasjen e George Floydit, disa ekspertë të thirrur si dëshmitarë thanë këtë javë se ish oficeri i bardhë i policisë përdori forcë të tepruar gjatë ndalimit të afrikano-amerikanit. Një specialist i mushkërive dhe kujdesit intensiv u pyet rreth shkakut të vdekjes së George Floydit ndërsa policia mundohej ta arrestonte. Ai dyshohej se provoi të përdorte 20 dollarë të falsifikuara. tha Martin Tobin, specialist i mushkërive dhe kujdesit intensiv. Ndalja e frymës, tha ai, pushoi zemrën e zotit Floyd. I pyetur nga avokati i zotit Chauvin, një patologe mjeko-ligjore tha se drogat në trupin e zotit Floyd ndikuan në vdekjen e tij, por nuk ishin ato që e vranë. tha ajo. Por, ekspertët shëndetësorë nuk përjashtojnë ndikimin e hipertensionit dhe problemeve në zemër në vdekjen e zotit Floyd. vazhdoi zoti Andrew Baker, ekzaminues mjekësor në qarkun Henepin. Shefi i policisë në Mineapolis u pyet për nivelin e forcës së përdorur nga zoti Chauvin ndërsa zoti Floyd ndodhej në tokë pa vetëdije. tha zoti Arradondo. Një tjetër ekspert dëshmitar tha se kontrolli i një personi duke i mbajtur gjurin në qafë nuk është mësuar në trajnimet e policisë. Mund të lejohet në disa raste por vetëm deri në një pikë, tha një trajnues policie në pyetjen e prokurorit. tha prokurori. u përgjigj trajnuesi i policisë në Mineapolis, Lejtnant Johnny Mercil. Avokati i zotit Chauvin dha një perspektivë tjetër, duke thënë se ishte e vështirë mbajtja nën kontroll e zotit Floyd kur policia po përballej me kalimtarë armiqësorë, ndërsa kërkohej reagimi përfundimtar i ish policit Chauvin. Vdekja e afrikano-amerikanit më 25 maj shkaktoi zemërim në Mineapolis dhe protesta në mbarë botën. Dëshmitë vazhdojnë javës së ardhshme.